De Meinunga wos a echta Breiss is  genga aussananda. Vui moana d'Grenz war d'Donau, de in dem Zsammhang a ois "Weißwuascht-Äquator" bzeichnet wead. Oft werd a da Moan ois Grenz ogseng. S gehd ned danach, wo de betroffne Person jetzad wohnt, sondan wohea's stammt. Gean wead dea Ausdruck heagnomma wenns um an Deitschn gehd, dea jetzad in Bayern wohnt, koa boarisch red und vastehd und voa oim a mid da boarischn Lebnsart ned zrechtkimmt. D'Feindseligkeit gegaiaba de "Breissn" kimmt fia vui Bayern vo dem Eindruck, daß d'Breissn so dean, ois ob's vui schlaua waradn ois de Bayern.